RTL Radio Lëtzebuerg

RTL Radio Lëtzebuerg ass e Radiosender zu Lëtzebuerg. Et ass deen eelsten a war bis 1992 deen eenzege Sender op Lëtzebuergesch. En ass iwwer UKW 88,9  an 92,5 MHz z'empfänken a gëtt och iwwer Kabel, Internet an, zanter dem September 2009, iwwer Astra 1G (23,5° Ost), verbreet. Bedriwwe gëtt e vun der RTL Group.

Radio Lëtzebuerg, wéi en deemools housch, goung den 19. Oktober 1959, mëttes um 12 Auer, eng éischt Kéier op UKW am Kanal 18 op Sendung. Ufanks waren d'Programmer just vun 12.00 bis 14.00 a vun 18.30 bis 22.00 Auer. Sonndes gouf vu moies 10 bis owes 10 gesent. Wa keng Emissioune waren, ass deen däitschen oder englesche Radiosprogramm vun RTL op där Frequenz ausgestraalt ginn. No an no goufen d'Zäite, wou Radio Lëtzebuerg ze héiere war, ausgebaut; fir d'éischt koum e Moiesprogramm (vu 7.00 bi 9.00) dobäi, dëse gouf méi spéit bis mëttes riicht duerch verlängert, an an den 1980er Jore sinn och nomëttes Emissioune gemaach ginn. Zanter 1986 gëtt de Programm a Stereotoun ausgestraalt, zanter 1996 24/24 Stonnen.

An den 1980-1990er Joren huet de Radio och RTL 92.5 geheescht.

RTL Radio Lëtzebuerg ass deen am meeschte gelauschterten am Land. Der TNS-ILRES Plurimedia Etude 2018.II no lauschteren all Dag 178.300 Leit iwwer 12 Joer RTL Radio Lëtzebuerg. Dat entsprécht 34 % vun der Gesamtbevëlkerung.

De Christophe Goossens ass zënter Januar 2017 Generaldirekter"Alain Rousseau tritt als Chefredakteur zurück." 25. Januar 2017 um 21:27., an der Nofolleg vum Alain Berwick"Alain Berwick (RTL) tire sa révérence." paperjam.lu, 2. Dezember 2016..
De Roy Grotz ass zënter Januar 2017 u Chefredakter, als Nofollger vum Guy Kaiser, deen an d'Pensioun goung."RTL Radio: Roy Grotz succède à Guy Kaiser." paperjam.lu, 09.01.2016.

 Organisatioun 
 Direktioun 
Generaldirektor :
Christophe GoossensChristophe Goossens appointed CEO of RTL Luxembourg. 13.01.2017, Luxembourg, RTL Luxembourg

Content Director & Deputy CEO :
Steve Schmit

Directeur de l'information :
Guy Weber
Directeur Audio :
David Gloesener

Emissiounen

De Wochen- a Weekendprogramm (zanter September 2022):

Méindes bis freides:

06:00 – 10:00: Den RTL Wecker mam Michelle Reiter & Dan Spogen: Trafic, Noriichten, aktuell Theemen, vill Spaass a virun allem gutt Laun. Vu 6 Auer un begleet dësen agespillten Duo Iech duerch de Moiesprogramm.
07:00 – 08:00: Eng Stonn Informatioun, dat sinn Noriichten an Informatiounen aus Lëtzebuerg an aller Welt. 
10:00 – 13:00: De Virmëtteg mam Bob Konsbruck: De Bob ënnerhält Iech vum spéide Moien u bis an d'Mëttespaus mat aktuellen Theemen, Diskussiounen a Musek.
13:00 – 17:00: De Nomëtten mam Laurent Gillander a mam Tom Nols: Aktuell Theemen, Musek a villes méi: de Laurent an den Tom suerge fir gutt Stëmmung op der Antenn.
17:00 – 19:00: De Feierowend mam Gerard Floener oder GIbbes Bertolo: Vun Trafic-Informatioune bis Eventer: alles, wat ee wësse muss, fir gutt an de Feierowend ze starten.

Samschdes  

06:00 – 10:00: Den RTL Wecker mam Loïc Juchem oder mam Coryse Ludowicy: Trafic, Noriichten, aktuell Theemen, vill Spaass a gutt Laun stinn de Weekend um Programm.
10:30 – 12:00: D'RTL Wuertspill mam Marie Gales oder Raoul Roos
12:00 – 13:00: RTL Background, hei ginn aktuell Theemen an enger Diskussiounsronn ënnert d'Lupp geholl
13:00 – 19:00: Den Nomëtten um Samschden mam Sebastien Gudenburg: Trafic, Noriichten, aktuell Theemen, vill Spaass a gutt Laun stinn de Weekend um Programm 
Sonndes

08:00 – 09:00: Den RTL Wecker mam Gibbes Bertolo
09:00 – 11:00: De Sonndes-Duell mam Gibbes Bertolo : de Gibbes animéiert 10 musikalesch Dueller aus alle Genren a Joerzéngten.
11:00 – 12:00: De Presseclub / 5 vir 12: De Presseclub: Vertrieder vun der geschriwwener Press diskutéieren iwwert d'Aktualitéit vun der vergaangener Woch. 5 vir 12: Eng flott Talk-Ronn mat engem anere Wocheréckbléck.
12:00 – 13:00: D'Mëttesstonn mam Gibbes Bertolo
13:00 – 17:00: Den Nomëtten mam Loïc Juchem
17:00 – 20:00: Sport-Emissioun um Sonndeg mam Jeff Kettenmeyer, Franky Hippert oder Rich Simon: Live-Schaltungen a Sporteventer vum Weekend

Noriichte ginn all hallef Stonn gesent. Vun 19.00 Auer un ass Nonstop-Musek ugesot (ausser besonnesch Evenementer oder Sport Live-Schaltungen).

Moderatoren

Bob Konsbrück, RTL Feierowend 
Coryse Ludowicy, RTL Virmëttesprogramm 
Dan Spogen, RTL Wecker
Franky Hippert, Sport-Emissioun
Gilbert Bertolo, De Sonndes-Duell 
Jeff Kettenmeyer, Sport-Emissioun 
Laurent Gillander, De freie Moien op RTL 
Marie Gales, Reportage 
Michèle Schons, Reportage 
Michelle Reiter, RTL Wecker
Rich Simon, Sport-Emissioun
Tom Nols, RTL Nomëttesprogramm 
Loïc Juchem ‚,Samschden an Sonnden Nomëtten‘‘

 Journalisten 

Roy Grotz, Chefredakter 
Annick Goerens 
Carine Lemmer 
Claude Zeimetz 
Claudia Kollwelter 
Dany Rasqué 
Fanny Kinsch
François Aulner
Jean-Marc Sturm 
Joel Detaille 
Maxime Gillen
Monica Camposeo
Monique Kater
Pit Everling
Sascha Georges 
Tim Morizet
Biller

 Kuckt och 

 Lëscht vun de Radiosenderen zu Lëtzebuerg

 Um Spaweck 
 Homepage vun RTL Radio Lëtzebuerg

Kategorie:RTL
Kategorie:Lëtzebuergesch Radiossenderen
Kategorie:Saachen, déi no Lëtzebuerg genannt sinn